14.9.2023.
HR
Službeni list Europske unije
C 324 A/3
Za primjere minimalnih kvalifikacija vidjeti Prilog II.
Povjerenstvo za odabir utvrđuje posjeduje li kandidat stupanj obrazovanja koji odgovara završenom visokoškolskom studiju uzimajući u obzir pravila koja su vrijedila u trenutku kada mu je kvalifikacija dodijeljena.
U načelu nije potrebno radno iskustvo.
Međutim, ako kandidat ima potrebne obrazovne kvalifikacije koje odgovaraju završenom visokoškolskom studiju od samo tri godine (tj. ako je kandidat završio trogodišnji studij), nakon njega je trebao steći odgovarajuće radno iskustvo od najmanje jedne godine.
Iskustvo će se smatrati relevantnim ako je stečeno u jednom ili u više sljedećih područja: 1. prevođenje pravnih tekstova; 2. sastavljanje pravnih tekstova; 3. iskustvo u području prava stečeno u samostalnom odvjetničkom radu; 4. pravno iskustvo u odvjetničkom uredu, poduzeću, nacionalnoj administraciji, međuvladinoj ili međunarodnoj organizaciji, u jednoj od institucija, agencija ili drugih tijela EU-a, u nevladinoj organizaciji ili na sveučilištu.
3.3.1.
EPSO/AD/404/23 – Pravnici lingvisti za engleski jezik Da bi se mogao prijaviti na natječaj EPSO/AD/404/23, kandidat mora imati stupanj obrazovanja koji odgovara završenom visokoškolskom studiju koji je potvrđen jednom od sljedećih kvalifikacija: diplomom prava ili jednakovrijednom diplomom dodijeljenom u Republici Irskoj ili kvalifikacijom odvjetnika („barrister” ili „solicitor”) u Republici Irskoj.
3.3.2.
EPSO/AD/405/23 – Pravnici lingvisti za španjolski jezik Da bi se mogao prijaviti na natječaj EPSO/AD/405/23, kandidat mora imati stupanj obrazovanja koji odgovara završenom visokoškolskom studiju koji je potvrđen jednom od sljedećih diploma iz španjolskog prava: Licenciatura en Derecho ili Grado en Derecho.
3.3.3.
EPSO/AD/406/23 – Pravnici lingvisti za litavski jezik Da bi se mogao prijaviti na natječaj EPSO/AD/406/23, kandidat mora imati stupanj obrazovanja koji odgovara završenom visokoškolskom studiju koji je potvrđen jednom od sljedećih kvalifikacija iz litavskog prava: aukštasis universitetinis teisinis išsilavinimas – teisės bakalauro kvalifikacinis laipsnis arba teisės magistro kvalifikacinis laipsnis, įgytas turint teisės bakalauro kvalifikacinį laipsnį, arba teisininko profesinis kvalifikacinis laipsnis (vienpakopis teisinis universitetinis išsilavinimas).
3.3.4.
EPSO/AD/407/23 – Pravnici lingvisti za nizozemski jezik Da bi se mogao prijaviti na natječaj EPSO/AD/407/23, kandidat mora imati stupanj obrazovanja koji odgovara završenom visokoškolskom studiju koji je potvrđen jednom od sljedećih kvalifikacija iz belgijskog ili nizozemskog prava, na nizozemskom jeziku: Voltooide juridische studie, afgesloten met een diploma Nederlands recht (doctorandus of master) of Belgisch recht (licentiaat of master, afgegeven door een Nederlandstalige rechtenfaculteit).
Ook een bachelor Nederlands of Belgisch recht, gevolgd door een master internationaal of Europees recht, zal worden aanvaard.
3.3.5.
EPSO/AD/408/23 – Pravnici lingvisti za portugalski jezik Da bi se mogao prijaviti na natječaj EPSO/AD/408/23, kandidat mora imati stupanj obrazovanja koji odgovara završenom visokoškolskom studiju koji je potvrđen diplomom iz portugalskog prava: um curso superior sancionado por um diploma de ‚Licenciatura em Direito’ atribuído por uma universidade portuguesa.
3.3.6.
EPSO/AD/409/23 – Pravnici lingvisti za slovački jezik Da bi se mogao prijaviti na natječaj EPSO/AD/409/23, kandidat mora imati stupanj obrazovanja koji odgovara završenom visokoškolskom studiju koji je potvrđen sljedećom kvalifikacijom iz slovačkog prava: Vysokoškolské štúdium v oblasti slovenského práva ukončené diplomom z odboru právo (magister, mgr.), ktorý umožňuje pokračovať v doktorandskom študijnom programe. 4.
KAKO ĆE SE ORGANIZIRATI NATJEČAJI?
4.1.
Pregled postupaka natječaja Ovi će natječaji imati sljedeće faze: — prijava (vidjeti točku 4.3.1.),